Der Oliver Kahn understützt mit der Münchner Strassefuessball-Liga buntkicktguet, d Justin-Rockola-Soforthilf u der Sepp-Herberger-Stiftig drü soziali Projekt. Usserdäm het är d Oliver Kahn Stiftig i ds Läbe grüeft, wo syt em Herbscht 2011 mit der Roland Bärger Stiftig a Schuele i nüün Bundesländer zämeschaffet. D Stiftig schaffet mit em sälber etwicklete Programm “Du packsch es!”, wo d Motivation vo de Schüeler söll sterche. D Stiftig treit derzue bi, us em Oliver Kahn, em Sportheld, d Oliver Kahn, Sportmarke z gstalte.